Z A P I S N I K

sa 21. sjednice Općinskog vijeća Općine Čepin održane 10. prosinca 2019. godine u prostorijama Općine Čepin, K. Zvonimira 105.

Sjenicu je u 18,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Josip Skočibušić

11. Melani Starčević

12. Marko Brekalo

13. Marija Čačić

14. Tanja Paun

15. Dražen Arnold

SJEDNICU NISU NAZOČNI:

1. Hrvoje Hefer

2. Mario Žanko

Sjednicu su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnici Mirjana Cvitkušić i Krešimir Crnković, viši savjetnik Željko Mamić, v.d. pročelnice Marica Beraković, **predstavnik Vatrogasne postrojbe Čepin Tomislav Nađ.**

Vijećnik D. Arnold ispričao je vijećnika H. Hefera zbog nedolaska na sjednicu Vijeća. **toga što ima neko neodgodivo predavanje na seminaru.**

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin sa 15 glasova ZA usvojilo je predloženi dnevni red, kako slijedi:

**DNEVNI RED**

1. Usvajanje zapisnika sa 20. sjednice Općinskog vijeća Općine Čepin
2. Donošenje Proračuna Općine Čepin za 2020. godinu i projekcije Proračuna za 2021. i 2022. godinu
3. Donošenje Programa javnih potreba u kulturi Općine Čepin i ostalim društvenim djelatnostima za 2020. godinu
4. Donošenje Programa javnih potreba u sportu Općine Čepin u 2020. godini
5. Donošenje Programa održavanja komunalne infrastrukture u Općini Čepin za 2020. godinu
6. Donošenje Programa građenja komunalne infrastrukture na području Općine Čepin za 2020. godinu
7. Donošenje Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2020. godini
8. Donošenje Programa gradnje građevina za gospodarenje komunalnim otpadom za 2020. godinu
9. Donošenje Odluke o izvršenju Proračuna Općine Čepin za 2020. godinu
10. Donošenje Analize stanja sustava civilne zaštite za Općinu Čepin u 2019. godini
11. Donošenje Godišnjeg plana razvoja sustava civilne zaštite s financijskim učincima za trogodišnje razdoblje za 2020.-2022. godinu
12. Donošenje Odluke o usvajanju Godišnjeg plana upravljanja imovinom u vlasništvu Općine Čepin za 2020. godinu
13. Donošenje Odluke o davanju u zakup neizgrađenog građevinskog zemljišta u vlasništvu Općine Čepin
14. Donošenje Odluke o imenovanju Povjerenstva za provođenje javnog natječaja za zakup neizgrađenog građevinskog zemljišta u vlasništvu Općine Čepin
15. Donošenje Zaključka o usvajanju Odluke o Prostornom planu uređenja Općine Čepin – Pročišćeni tekst Odredbi za provedbu
16. Donošenje Zaključka o davanju prethodne suglasnosti na Program rada s financijskim planom Javne vatrogasne postrojbe Čepin za 2020. godinu
17. Razno

TOČKA 1. USVAJANJE ZAPISNIKA SA 20. SJEDNICE OPĆINSKOG VIJEĆA OPĆINE

ČEPIN

Predsjednik Vijeća napominje da su vijećnici uz poziv za sjednicu primili zapisnik sa 20. sjednice Općinskog vijeća Općine Čepin.

Vijećnik M. Brekalo izvijestio je Vijeće da će glasati protiv usvajanja Zapisnika od sada i stalno dokle god se ne uvede praksa da im se na postavljena pitanja odgovori od strane načelnika i ostalih zaposlenika koji se plaćaju u Općini Čepin a ne unose odgovore u zapisnik. Naveo je da nije dobio odgovore na svoja postavljena pitanja pa traži da ga zaštiti i poduzme odgovarajuće mjere protiv načelnika i ljude koji rade u Općini Čepin i ne obavljaju svoj posao u skladu sa Statutom Općine Čepin.

**Odgovor je dao općinski načelnik D. Tonkovac te rekao da misli da su se odgovori na pitanja dali usmeno, a što se tiče tog vašeg maltretiranja mi imamo pametnijeg posla a ne da se zabavljamo s vašim budalaštinama.**

**Vijećnik M. Brekalo moli da se to unese u zapisnik što je načelnik pričao.**

**Općinski načelnik D. Tonkovac moli da uđe u zapisnik da se vijećnik M. Brekalo prijeti.**

Vijećnik D. Arnold naveo je da oni iz Kluba vijećnika HNS-a ne glasaju za Zapisnik iz razloga jer se vodi po njemu na neadekvatan način u smislu ne pisanja odgovora koje daju stručne službe ili načelnik na postavljena pitanja vijećnika i ignoriraju, i iz tog razloga će biti Suzdržani.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN

usvojilo je Zapisnik sa svoje 20. sjednice Općinskog vijeća Općine Čepin.

TOČKA 2. DONOŠENJE PRORAČUNA OPĆINE ČEPIN ZA 2020. GODINU I PROJEKCIJE

PRORAČUNA ZA 2021. I 2022. GODINU

Vijećnici su zajedno sa Dnevnim redom dobili i materijal za točku 2.

S ovom točkom Dnevnog reda nazočne su upoznali: pročelnica M. Cvitkušić, zamjenik općinskog načelnika I. Žeravica, općinski načelnik D. Tonkovac.

Predsjednik Vijeća R. Periša zahvalio je se vijećnicima Mosta koji su dostavili nekoliko amandmana.

Predsjednik vijeća otvara raspravu.

Općinski načelnik D. Tonkovac naveo je kako on te amandmane ne može prihvatiti jer je za transparentnost Proračuna Općina Čepin prošle godine dobila ocjenu odličan. Obrazložio je iste amandmane, te iste amandmane odbija.

Vijećnik D. Arnold moli da se navede o kojim se amandmanima radi.

Vijećnik J. Skočibušić vezano za Proračun naveo je da nije razmjeran. Nema poticaja za poduzetnike, obrtnike, ne ulaže se u komunalnu infrastrukturu, ne grade se ceste, ne asfaltiraju se staze, investicije se financiraju iz kredita. Osvrnuo je se na stavke: ostali nespomenuti rashodi poslovanja, usluge promidžbe, reprezentacija. Zatražio je informaciju vezano za stavku investicija Korođvar – projektna dokumentacija u iznosu od 2.400.000,00 kn, te ga zanima kako se to planira investirati. Nadalje ga zanima stavka projekt Kulturnog centra u iznosu od 2.200.000,00 kn, gdje su ostala sredstava, kako će se to financirati.

Vijećnik M. Brekalo zatražio je informaciju vezano za stavku: nespomenuti rashodi u iznosu od 350.000,00 kn.

U raspravi su sudjelovali vijećnici: M. Brekalo, D. Arnod, J. Skočibušić.

Odgovore na postavljena pitanja vijećnika dali su općinski načelnik D. Tonkovac, pročelnica M. Cvitkušić.

Predsjednik Vijeća predložio je budući da je se iscrpio ovaj dio o Proračunu da se pređe na amandmane Kluba vijećnika Mosta.

Vijećnici su zajedno sa materijalima za sjednicu Vijeća dobili i predložena tri amandmana Kluba vijećnika Mosta.

Vijećnik J. Skočibušić upoznao je nazočne vijećnike sa prvim amandmanom na prijedlog Proračuna Općine Čepin za 2020. godinu i projekcije za 2020. i 2021. godinu - za nabavku „Aplikacija otvoreni proračun“ u iznosu od **140.000,00 kn.**

Općinski načelnik D. Tonkovac ne prihvaća prvi predloženi amandman od strane Kluba vijećnika Mosta.

Predsjednik Općinskog vijeća stavlja na glasovanje prvi predloženi amandman Kluba vijećnika Mosta na prijedlog Proračuna Općine Čepin za 2020. god. i projekcije za 2020. i 2021. god. – nabavka „Aplikacija otvoreni proračun“ u iznosu od 140.000,00 kn.

Općinsko vijeće Općine Čepin sa 5 glasova ZA i 10 glasova PROTIV nije prihvatilo gore **prvi predloženi amandman Kluba vijećnika Mosta na Proračun za 2020. godinu - osiguranje iznosa za „Aplikacija otvoreni proračun“.**

Vijećnik J. Skočibušić upoznao je nazočne sa drugim amandmanom na prijedlog Proračuna Općine Čepin za 2020. godinu i projekcije za 2020. i 2021. godinu da Općina Čepin i Osječko-baranjska županija zajedno financiraju izgradnju pješačke i biciklističke staze Čokadinci – Č. Martinci uz Ž4105 duljine oko 800 metara jer je županijska cesta u nadležnosti Osječko-baranjske županije i budući da se radi o županijskoj cesti **u iznosu od 860.000,00 kn.** Naveo je ukoliko bi župan pristao da financira pola iznosa onda bi to za Općinu Čepin bilo 400.000,00 kn.

Općinski načelnik D. Tonkovac zamolio je Klub vijećnika Mosta da to izlobiraju kod Župana u Županiji i da to dogovore, a Općina će pratiti taj projekt. Smatra da tu stazu treba napraviti.

Općinski načelnik D. Tonkovac ne prihvaća predloženi amandman od strane Kluba vijećnika Mosta dokle god Klub vijećnika Mosta to ne dogovori i izlobira od župana u Županiji, ali se slaže da se ta staza mora izgraditi i mještanima omogućiti sigurno prometovanje do naselja Č. Martinci.

Predsjednik Općinskog vijeća stavlja na glasovanje drugi predloženi amandman Kluba vijećnika Mosta na prijedlog Proračuna Općine Čepin za 2020. god. i projekcije za 2020. i 2021. god\_\_\_\_\_\_\_\_\_\_\_.

Općinsko vijeće Općine Čepin sa 5 glasova ZA i 10 glasova PROTIV nije prihvatio **drugi predloženi amandman Kluba vijećnika Mosta – da Općina Čepin i Osječko-baranjska županija zajedno financiraju izgradnju pješačke i biciklističke staze Čokadinci-Č. Martinci uz Ž4105 duljine 800 metara koja je županijska cesta u nadležnosti Osječko-baranjske županije, a briga o potrebema mještana Čokadinci-Č. Martinci.**

Vijećnik J. Skočibušić upoznao je nazočne sa trećim predloženim amandmanom na prijedlog Proračuna Općine Čepin za 2020. god. i projekcije za 2020. i 2021. god. a to je osiguranje sredstva za asfaltiranje ulica na području Općine Čepin prema prioritetima: ulica V. Nazora 600 metara, HOS-a 500 metara, Dore Pejačević 250 metara, Petra Preradovića 170 metara, Kamešnice 200 metara i drugih ako bude dovoljno sredstava **u iznosu od 1.000.000,00 kn.**

Obrazloženje na sva tri predložena amandmana Kluba vijećnika Mosta dao je općinski načelnik D. Tonkovac.

Općinski načelnik D. Tonkovac ne prihvaća predloženi amandman Kluba vijećnika Mosta.

Predsjednik vijeća stavlja na glasovanje treći predloženi amandman Kluba vijećnika Mosta na prijedlog Proračuna Općine Čepin za 2020. god. i projekcije za 2020. i 20221. god.

Općinsko vijeće Općine Čepin sa 5 glasova ZA i 10 glasova PROTIV nije prihvatilo treći predloženi amandman Kluba vijeća Mosta a to je: da se osiguraju sredstva za asfaltiranje ulica na području Općine Čepin prema prioritetima: ulica V. Nazora 600 metara, HOS-a 500 metara, Dore Pejačević 250 metara, Petra Preradovića 170 metara, Kamešnice 200 metara i drugih ako bude dovoljno sredstava.

Vijećnik J. Skočibušić naveo je kako oni neće prihvatiti ovakav Proračunu iz razloga što se investicije financiraju iz kreditnih sredstava iako ima prostora da se financiraju iz Proračuna, ne potiče se poduzetništvo, ne potiče se obrtništvo i nisu njihovi amandmani prihvaćeni.

Predsjednik Općinskog vijeća zaključuje raspravu i stavlja na glasovanje prijedlog Proračuna Općine Čepin za 2020. i projekcije Proračuna za 2021. i 2022. godinu.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo je

PRORAČUN OPĆINE ČEPIN ZA 2020. I

PROJEKCIJE PRORAČUNA ZA 2021. I 2022. GODINU

(Proračuna Općine Čepin za 2020. i projekcije Proračuna za 2021. i 2022. godinu

sastavni su dio ovog Zapisnika)

TOČKA 3. DONOŠENJE PROGRAMA JAVNIH POTREBA U KULTURU OPĆINE ČEPIN

I OSTALIM DRUŠTVENIM DJELATNOSTIMA

Vijećnici su zajedno sa Dnevnim redom dobili i materijal za točku 3. Dnevnog reda.

Predsjednik Vijeća otvara raspravu.

Vijećnica M. Čačić zatražila je informaciju vezano za točku VI. Projekti investicijskog održavanja, adaptacije i rekonstrukcije objekata kulture pa se navodi i adaptacija Narodne knjižnice i projekt Nadalje je postavila pitanje vezano za stavku „Donacije udrugama u kulturi“ u iznosu od 150.000,00 kn odnosi i na Kulturno umjetničko društvo, te da li je i ono u tom iznosu. Zanima ju koje su to sve ostale „Udruge ostalih društvenih djelatnosti“ koje se financiraju sa 120.000,00 kn i koje su to ostale „Akcije i manifestacije u kulturi“ za koje se izdvaja 20.000,00 kn.

Odgovore su dali viši savjetnik Ž. Mamić, općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa javnih potreba u kulturi Općine Čepin i ostalim društvenim djelatnostima.

Općinsko vijeće Općine Čepin sa 11 glasova ZA, 2 glasa PROTIV I 2 glasa SUZDRŽAN donijelo je

PROGRAM

javnih potreba u kulturi Općine Čepin

i ostalim društvenim djelatnostima za 2020. godinu

(Program javnih potreba u kulturi Općine Čepin sastavni je dio ovog Zapisnika)

TOČKA 4. DONOŠENJE PROGRAMA JAVNIH POTREBA U SPORTU OPĆINE ČEPIN U

2020. GODINI

Vijećnici su zajedno sa Dnevnim redom dobili i materijal za točku 4. Dnevnog reda.

Vijećnik J. Skočibušić zatražio je informaciju vezano za stavku „Sportske udruge“ u iznosu od 1.008.500,00 kn.

Vijećnika D. Arnolda zanima da li su gotovi projekti za nastavno sportsku dvoranu, te da li je od 2013.g. do 2019.g. još rađeno nekoliko nadopuna ili je rađeno predprojektiranje sportske dvorane i koliko puta.

U raspravi su sudjelovali: J. Skočibušić, D. Arnold.

Odgovore na postavljena pitanje vijećnika dao je općinski načelnik D. Tonkovac.

Predsjednik Općinskog vijeća zaključio je raspravu i stavlja na glasovanje prijedlog Programa javnih potreba u sportu Općine Čepin u 2020. godini.

Općinsko vijeće Općine Čepin sa 10 glasova ZA, 2 glasa PROTIV i 3 glasa SUZDRŽAN donijelo je

PROGRAM

javnih potreba u sportu Općine Čepin u 2020. godini

(Program javnih potreba u sportu sastavni je dio ovog Zapisnika)

TOČKA 5. DONOŠENJE PROGRAMA ODRŽAVANJA KOMUNALNE INFRASTRUKTURE

U OPĆINI ČEPIN ZA 2020. GODINU

Vijećnici su zajedno sa Devnim redom dobili i materijal za točku 5. Dnevnog reda.

Predsjednik Općinskog vijeća otvara raspravu.

Vijećnik D. Arnold zatražio je informaciju vezano sa stavke: „Ambrozija“ u iznosu od 140.000,00 kn, „Košnja trave malčerom“ u iznosu od 490.000,00 kn, isto „Košnja“ na nekoj stavci u iznosu d 200.000,00 kn. Zanima ga tko pravi plan košnje određenih površina, tko ga usvaja i da li se firma odnosno direktor drži tog plana košnje. Također ga zanima da li postoji i situacija da se inzistira da se posebno još nešto pokosi mimo uobičajenog plana. Nadalje ga zanima budući da Općina daje te novce za košnju tko kontrolira koliko se puta kosilo i koliko je površine pokošeno i tko to potpisuje.

Odgovore je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa održavanja komunalne infrastrukture u Općini Čepin za 2020. godinu.

Općinsko vijeće Općine Čepin sa 10 glasova ZA, 2 glasa PROTIV i 3 glasa SUZDRŽAN donijelo je

Program održavanje komunalne infrastrukture u Općini Čepin za 2020. godinu

(Program održavanja komunalne infrastrukture sastavni je dio ovog Zapisnika)

TOČKA 6. DONOŠENJE PROGRAMA GRAĐENJA KOMUNALNE INFRASTRUKTURE

NA PODRUČJU OPĆINE ČEPIN ZA 2020. GODINU

Vijećnici su zajedno sa Dnevnim redom dobili i materijal za točku 6. Dnevnog reda.

Predsjednik Općinskog vijeća otvara raspravu.

Vijećnica M. Čačić postavila je pitanje vezano za stavku „Ulaganja u groblja“ u iznosu od 55.000,00 kn.

Odgovore je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa građenja komunalne infrastrukture na području Općine Čepin za 2020. godinu.

Općinsko vijeće Općine Čepin sa 10 glasova ZA, 2 glasa PROTIV i 3 glasa SUZDRŽAN donijelo je

Program građenja komunalne infrastrukture na području

Općine Čepin za 2020. godinu

(Program građenja komunalne infrastrukture sastavni je dio ovog Zapisnika)

TOČKA 7. DONOŠENJA PLANA KORIŠTENJA SREDSTAVA OSTVARENIH OD ZAKUPA,

PRODAJE, PRODAJE IZRAVNOM POGODBOM, PRIVREMENOG

KORIŠTENJA I DAVANJA NA KORIŠTENJE IZRAVNOM POGODBOM NA

PODRUČJU OPĆINE ČEPIN U 2020. GODINI

Vijećnici su zajedno sa Dnevnim redom dobili i materijal za ovu točku Dnevnog reda.

Predsjednik Općinskog vijeća otvara raspravu.

Vijećnik J. Skočibušić zatražio je informaciju vezano za stavke: “Izgradnja otresišta i pristupnih puteva“ u iznosu od 490.000,00 kn, „Košnja trave traktorom s malčerom“ u iznosu od 490.000,00 kn, „Asfaltiranje poljskih puteva“ u iznosu od 206.500,00 kn, „Zaštita od komaraca“ u iznosu od 115.000,00 kn, „Čišćenje poljoprivrednih površina i uklanjanje otpada van naselja“ u iznosu od 190.000,00 kn, „Troškovi deratizacije“ u iznosu od 130.000,00 kn, „Blendiranje Čepinskog kupusa i zaštita imena“ u iznosu od 25.000,00 kn.

Vijećnik M. Brekalo postavio je pitanje vezano za stavku: „Plaće za službenike i namještenike“ u iznosu od 260.000,00 kn, „Blendiranje Čepinskog kupusa i zaštita imena“ u iznosu od 25.000,00 kn.

Vijećnik D. Arnold zamolio je da li mogu dobiti kada se bude radilo izvješće za 2019. g. koliko djelatnika ima u Općini koji se financiraju iz općinskog Proračuna, te koliko je to u brutu sa svim subvencijama koje im pripadaju.

U raspravu su sudjelovali: J. Skočibušić, M. Brekalo, D. Arnold.

Odgovore je dao općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2020. godini.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo je

PLAN

korištenja sredstava ostvarenih od zakupa, prodaje, prodaje izravnom pogodbom,

privremenog korištenja i davanja na korištenje izravnom pogodbom

na području Općine Čepin za 2020. godinu

(Plan korištenja sredstava sastavni je dio ovog Zapisnika)

TOČKA 8. DONOŠENJE PROGRAMA GRADNJE GRAĐEVINA ZA GOSPODARENJE

KOMUNALNIM OTPADOM ZA 2020. GODINU

Vijećnici su zajedno sa Dnevnim redom dobili i materijal za točku 8. Dnevnog reda.

Predsjednik Općinskog vijeća otvara raspravu.

Vijećnici J. Skočibušić i M. Brekalo zatražili su informaciju kada će biti otvoreno reciklažno dvorište.

Odgovore su dali v.d. pročelnice M. Beraković, općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Programa gradnje građevina za gospodarenje komunalnim otpadom za 2020. godinu.

Općinsko vijeće Općine Čepin jednoglasno je donijelo

PROGRAM

gradnje građevina za gospodarenje komunalnim otpadom za 2020. godinu

(Program gradnje građevina sastavni je dio ovog Zapisnika)

TOČKA 9. DONOŠENJE ODLUKE O IZVRŠENJU PRORAČUNA OPĆINE ČEPIN ZA

2020. GODINU

Vijećnici su zajedno sa Dnevnim redom dobili i materijal za točku 9. Dnevnog reda.

Predsjednik Općinskog vijeća otvara raspravu.

Predsjednik Općinskog vijeća zaključuje raspravu i stavlja na glasovanje prijedlog Odluke o izvršenju Proračuna Općine Čepin za 2020. godinu.

Općinsko vijeće Općine Čepin sa 10 glasova ZA, 3 glasa PROTIV i 2 glasa SUZDRŽAN donijelo

ODLUKU

izvršenju Proračuna Općine Čepin za 2020. godinu

(Odluka o izvršenju Proračuna Općine Čepin za 2020. godinu sastavni je dio ovog Zapisnika)

Predsjednik Općinskog vijeća predložio je stanku od 10 minuta.

Nakon kratke stanke Vijeće je nastavilo sa radom sjednice.

TOČKA 10. DONOŠENJE ANALIZE STANJA SUSTAVA CIVILNE ZAŠTITE ZA OPĆINU

ČEPIN U 2019. GODINI

Vijećnici su zajedno sa Dnevnim redom dobili i materijal za točku 10. Dnevnog reda.

S ovom točkom Dnevnog reda nazočne je upoznao pročelnik K. Crnković.

Vijećnik M. Brekalo postavio je pitanje tko je šef civilne zaštite, da li ima popis Povjerenika, te da li se zna ukoliko bi do nečega došlo što i kako napraviti. Postavio je pitanje vezano za financiranje Javne vatrogasne postrojbe i Dobrovoljnog vatrogasnog društva.

Vijećnik J. Skočibušić zatražio je informaciju vezano za stavku „GD Crvenog križa“ u iznosu od 130.304,00 kn koje oni usluge pružaju.

U raspravi su sudjelovali M. Brekalo, J. Skočibušić.

Odgovore su dali pročelnik K. Crnković, općinski načelnik D. Tonkovac, pročelnica M. Cvitkušić.

Predsjednik Općinskog vijeća zaključuje raspravu i stavlja na glasovanje prijedlog Analize stanja sustava civilne zaštite za Općinu Čepin u 2019. godini.

Općinsko vijeće Općine Čepin sa 13 glasova ZA i 2 glasa SUZDRŽAN donijelo je

ANALIZU STANJA SUSTAVA CIVILNE ZAŠTITE ZA OPĆINU ČEPIN U 2019. GODINI

(Analiza stanja sustava civilne zaštite sastavni je dio ovog Zapisnika)

TOČKA 11. DONOŠENJE GODIŠNJEG PLANA RAZVOJA SUSTAVA CIVILNE ZAŠTITE

S FINANCIJSKIM UČINCIMA ZA TROGODIŠNJE RAZDOBLJE ZA

2020.-2022. GODINU

Vijećnici su zajedno sa Dnevnim redom dobili i materijal za ovu točku dnevnog reda.

S ovom točkom dnevnog reda nazočne vijećnike upoznao je pročelnik K. Crnković. Naveo je kako zbog žurnosti slanja materijala dobivši isti materijal prije samog slanja istih, s izrađivačem IN konzaltingom d.o.o. nije bilo vremena **da se promjeni da su sudionici u cijelom tom postupku Jedinstveni upravni odjel za upravno-pravne poslove, društvene djelatnosti i socijalnu skrb, koji tu nema i to je potrebno promijeniti.**

Predsjednik Općinskog vijeća otvara raspravu.

Vijećnik J. Skočibušić mišljenja je da bih takav materijal koji je obilan bilo dobro da dobiju na mail u elektronskom obliku da bih za isti mogli glasati.

U raspravi su sudjelovali: J. Skočibušić, M. Brekalo.

Odgovore je dao pročelnik K. Crnković.

Predsjednik Općinskog vijeća zaključuje raspravu i stavlja na glasovanje **s predloženom izmjenom** prijedlog Godišnjeg plana razvoja sustava civilne zaštite s financijskim učincima za trogodišnje razdoblje za 2002.-2022. godinu.

Općinsko vijeće Općine Čepin sa 13 glasova ZA i 2 glasa SUZDRŽAN donijelo je

GODIŠNJI PLAN RAZVOJA SUSTAVA

CIVILNE ZAŠTITE S FINANCIJSKIM UČINCIMA ZA

TROGODIŠNJE RAZDOBLJE 2020.G.-2020.G.

(Godišnji plan razvoja sustava civilne zaštite sastavni je dio ovog Zapisnika)

TOČKA 12. DONOŠENJE ODLUKE O USVAJANJU GODIŠNJEG PLANA UPRAVLJANJA

IMOVINOM U VLASNIŠTVU OPĆINE ČEPIN ZA 2020. GODINU

Vijećnici su zajedno sa Dnevnim redom dobili i materijal za točku 12. Dnevnog reda.

S ovom točkom Dnevnog reda nazočne vijećnike upoznao je pročelnik K. Crnković.

Predsjednik Općinskog vijeća otvara raspravu.

Vijećnik M. Brekalo postavio je pitanje koji su to kratkoročni ciljevi i smjernice upravljanja imovinom Općine Čepin.

Odgovore su dali pročelnik K.Crnković i općinski načelnik D. Tonkovac.

Predsjednik Općinskog vijeća zaključuje raspravu i stavlja na glasovanje prijedlog Odluke o usvajanju Godišnjeg plana upravljanja imovinom u vlasništvu Općine Čepin za 2020. godinu.

Općinsko vijeće Općine Čepin sa 14 glasova ZA i 1 glasom PROTIV donijelo je

ODLUKU

o usvajanju Godišnjeg plana upravljanja imovinom

u vlasništvu Općine Čepin za 2020. godinu

(Odluka o usvajanju Godišnjeg plana upravljanja imovinom sastavni je dio ovog Zapisnika)

TOČKA 13. DONOŠENJE ODLUKE O DAVANJU U ZAKUP NEIZGRAĐENOG

GRAĐEVINSKOG ZEMLJIŠTA U VLASNIŠTVU OPĆINE ČEPIN

Vijećnici su zajedno sa Dnevnim redom dobili i materijal za 13. točku Dnevnog reda.

S ovom točkom Dnevnog reda nazočne vijećnike upoznala je v.d. pročelnica M. Beraković rekavši kako je zahtjev podnio gospodin Marko Dugandžić iz Livane, za zakup zemljišta u Livani, a obuhvaća dvije katastarske čestice: k.č.br. 1254/2 površine 11335 m2 (Travna ulica) i k.č.br. 1289 površine 3444 m2 (Mirna ulica). Navedeno zemljište bio koristio u poljoprivredne svrhe. Tražio je zakup do 10 godina.

Predsjednik Općinskog vijeća otvara raspravu.

Predsjednik Općinskog vijeća zaključuje raspravu i stavlja na glasovanje prijedlog Odluke o davanju u zakup neizgrađenog građevinskog zemljišta u vlasništvu Općine Čepin.

Općinsko vijeće Općine Čepin jednoglasno je donijelo

ODLUKU

o davanju u zakup neizgrađenog građevinskog zemljišta

u vlasništvu Općine Čepin

(Odluka o davanju u zakup neizgrađenog građevinskog zemljišta sastavni je dio ovog Zapisnika)

TOČKA 14. DONOŠENJE ODLUKE O IMENOVANJU POVJERENSTVA ZA PROVOĐENJE

JAVNOG NATJEČAJA ZA ZAKUP NEIZGRAĐENOG GRAĐEVINSKOG

ZEMLJIŠTA U VLASNIŠTVU OPĆINE ČEPIN

Vijećnici su zajedno sa Dnevnim redom dobili i materijal za točku 14. Dnevnog reda.

S ovom točkom Dnevnog reda nazočne je upoznao pročelnik K. Crnković.

Predsjednik Općinskog vijeća otvorio je raspravu.

Predsjednik Općinskog vijeća zaključuje raspravu i stavlja na glasovanje prijedlog Odluke o imenovanju Povjerenstva za provođenje javnog natječaja za zakupu neizgrađenog građevinskog zemljišta u vlasništvu Općine Čepin.

Općinsko vijeće Općine Čepin jednoglasno je donijelo

ODLUKU

o imenovanju Povjerenstva za provođenje javnog natječaja za zakup neizgrađenog

građevinskog zemljišta u vlasništvu Općine Čepin

(Odluka o imenovanju Povjerenstva za provođenje javnog natječaja je sastavni dio ovog Zapisnika)

TOČKA 15. DONOŠENJE ZAKLJUČKA O USVAJANJU ODLUKE O PROSTORNOM

PLANU UREĐENJA OPĆINE ČEPIN – PROČIŠĆENI TEKST ODREDBI ZA

PROVEDBU

Vijećnici su zajedno sa Dnevnim redom dobili i materijal za točku 15. Dnevnog reda.

S ovom točkom Dnevnog reda nazočne je upoznao pročelnik K. Crnković.

Predsjednik Općinskog vijeća otvara raspravu.

Predsjednik Općinskog vijeća zaključuje raspravu i stavlja na glasovanje prijedlog Zaključka o usvajanju Odluke o Prostornom planu uređenja Općine Čepin - pročišćeni tekst Odredbi za provedbu.

Općinsko vijeće Općine Čepin jednoglasno je donijelo

ZAKLJUČAK

o usvajanju Odluke o Prostornom planu uređenja Općine Čepin – Pročišćeni tekst

Odredbi za provedbu

(Zaključak o usvajanju Odluke o Prostornom planu uređenja Općine Čepin – Pročišćeni tekst sastavni je dio ovog Zapisnika)

TOČKA 16. DONOŠENJE ZAKLJUČKA O DAVANJU PRETHODNE SUGLASNOSTI

NA PROGRAM RADA S FINANCIJSKIM PLANOM JAVNE VATROGASNE

POSTROJBE ČEPIN ZA 2020. GODINU

Vijećnici su zajedno sa Dnevnim redom dobili i materijal za ovu točku Dnevnog reda.

Predsjednik Općinskog vijeća otvara raspravu.

Vijećnik J. Skočibušić postavio je pitanje koliko ima članova i koji su članovi u sastavu Upravnog vijeća Javne vatrogasne postrojbe.

Vijećnik M. Brekalo postavio je pitanje da li članovi Upravnog vijeća primaju naknade za svoj rad i ako primaju kolike. Nadalje ga zanima kako je predviđen proračunski trošak u iznosu od 2.143.654,00 kn, a od države će se prihodovati u iznosu od 1.693.654,00 kn, pa ga zanima ta razlika od 500.000,00 kn kako će biti.

U raspravi su sudjelovali: J. Skobičubić, M. Brekalo.

Odgovore je dao Tomislav Nađ, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Program rada s financijskim planom javne vatrogasne postrojbe Čepin za 2020. godinu.

Općinsko vijeća Općine Čepin jednoglasno je donijelo

ZAKLJUČKA

o davanju prethodne suglasnosti na Program rada s financijskim planom

Javne vatrogasne postrojbe Čepin za 2020. godinu

(Zaključak o davanju suglasnosti na Program rada sastavni je dio ovog Zapisnika)

TOČKA 17. RAZNO

Vijećnik J. Skočibušić podsjetio je na obvezu Općinske uprave sukladno Statutu i Zaključku koji je donesen na 19. sjednici Općinskog vijeća održanoj dana 12. rujna 2019. g. vezano za problem mještana Općine Čepin koji žive u Bari u kojem stoji da je Vijeće dužno o tome upoznati do 01.12. najkasnije, te ga zanima što je postupila po tom problemu.

Vijećnik M. Brekalo moli da mu se pisanim putem odgovori na pitanja: koji broj službenih vozila posjeduje Općina Čepin, temeljem koje odluke i na koji način se koriste službena vozila, imaju li općinska vlast načelnik i njegovi zamjenici i zaposlenici Općine Čepin službena vozila koristiti 24 sata i u privatne svrhe. Nadalje je naveo da su tijekom 2019.g. strojevi i radni strojevi u vlasništvu poduzeća Komunalac korišteni su na području Ivanovca za saniranje privatnih voćnjaka i za radove na farmi između Č. Martinaca i Čokadinaca. Moli da mu se pisanim putem odgovori na čijim su posjedima korišteni strojevi i da li su izvršeni radovi naplaćeni i koliko.

Odgovore je dao općinski načelnik D. Tonkovac.

Sjednica je zaključena u 20,50 sati.

ZAPISNIČAR:

Mladenka Bagarić

KLASA: 021-05/19-01/12

URBROJ: 2158/05-19-2

Čepin, 10. prosinca 2019.

PREDSJEDNIK

OPĆINSKOG VIJEĆA

Robert Periša, dipl.oec.